# Futbol a Israel

El futbol (hebreu: כַּדוּרֶגֶל‎, Kaduregel) és l'esport més popular a Israel.

## Història

El futbol fou introduït al país durant el mandat britànic de Palestina, amb la creació de diversos club britànics i jueus. El 1906 fou creat el Maccabi Tel Aviv com a club social. A continuació aparegueren més clubs Maccabi a d'altres ciutats com Jerusalem, Petah Tikva, Haifa, Zikhron Ya'akov i Hadera. El 24 d'abril de 1924 nasqué el Hapoel Haifa. Al cap de poc temps ingressà a la Maccabi World Union, però més tard, en una reunió a Afula, es decidí crear l'organització Hapoel, lligada a la classe treballadora, creant-se nombrosos equips a ciutats com Tel-Aviv, Jerusalem, Herzliya i d'altres. Ja durant els anys 1930s i 1940s altres organitzacions esportives foren creades, com Beitar (fundat pel partit revisionista de dretes), Elitzur (formada pel partit religiós Hapoel HaMizrachi) i Hakoah 09 (format per membres de Hakoah Vienna).
L'Associació de Futbol d'Israel nasqué el 1928 i el 1954 ingressà a la Confederació Asiàtica de Futbol, però en fou expulsada el 1974 per la pressió dels països àrabs. Després d'uns anys sense afiliació fou admès per la UEFA el 1992 com a membre associat i el 1994 com a membre de ple dret.
Durant els anys 1920 es crearen les primeres competicions, la copa israeliana no oficial fou dominada pels clubs militars britànics, mentre que la Magen Shimshon era reservada als clubs macabeus. El 1928 es creà la Copa del Poble, més tard Copa de Palestina i finalment Copa de l'Estat d'Israel. La primera lliga es creà el 1932.
Durant el mandat britànic, la selecció d'Israel competia sota el nom Eretz Israel/Palestina. El primer partit fou en la fase de classificació del Mundial de 1934 davant Egipte a el Cairo, amb derrota per 7-1. Guanyà la Copa d'Àsia de futbol de 1964 i es classificà pel Mundial de 1970.

## Competicions

* Lliga:
** Israeli Premier League: primera divisió.
** Liga Leumit: segona divisió.
** Liga Alef: tercera divisió, en dos grups.
** Liga Bet: quarta divisió, en quatre grups.
** Liga Gimel: cinquena divisió, en vuit grups.
* Copa:
** Copa de l'Estat: copa d'Israel.
** Copa Toto: copa de la lliga d'Israel.

## Principals clubs

Equips amb més participacions en la lliga d'Israel.
* Maccabi Tel Aviv FC
* Hapoel Tel Aviv FC
* Bnei Yehuda Tel Aviv FC
* Beitar Tel Aviv FC
* Shimshon Tel Aviv FC
* Maccabi Haifa FC
* Hapoel Haifa FC
* Beitar Jerusalem FC
* Hapoel Jerusalem FC
* Maccabi Petah Tikva FC
* Hapoel Petah Tikva FC
* Hakoah Maccabi Ramat Gan FC
* Hapoel Ramat Gan FC
* Maccabi Netanya FC
* Hapoel Beer-Sheva FC
* Hapoel Kfar Saba FC
* Maccabi Jaffa FC
* Hapoel Ironi Rishon-Lezion FC
* Hapoel Tsafririm Holon FC
* Moadon Sport Ashdod

## Jugadors destacats

Font:
Des de 1950
* Ya'akov Hodorov
Des de 1960
* Nahum Stelmach
Des de 1970
* Menachem Bello
* Yehoshua Feigenbaum
* Zvi Rosen
* Giora Spiegel
* Mordechai Spiegler
Des de 1980
* Avi Cohen
* Eli Ohana
* Avi Ran
* Ronny Rosenthal
Des de 1990
* Eyal Berkovich
* Nir Klinger
* Haim Revivo
Des de 2000
* Dudu Aouate
* Arik Benado
* Yossi Benayoun
* Tal Ben Haim

## Referències

* ↑ Gross, Tom. «Tom Gross on Soccer & Israel on National Review Online». Old.nationalreview.com. Arxivat de l'original el 2013-12-03. [Consulta: 2 desembre 2013].
* ↑ «FIFA asks Israel to assist Palestinian soccer - CBC Sports - Soccer». Cbc.ca [Consulta: 2 desembre 2013].
* ↑ «Israeli soccer club fans say no to Muslim players». Alarabiya.net. [Consulta: 2 desembre 2013].
* ↑ Greenberg, Joel. «Soccer racism raises concern in Israel - Washington Post». Articles.washingtonpost.com, 11-02-2013. Arxivat de l'original el 2013-12-03. [Consulta: 2 desembre 2013].
* ↑ Ackerman, Gwen. «Israel-Based Football Website Is Turning Fans' Love of the Game Into a New Media Business». Bloomberg. [Consulta: 2 desembre 2013].
* ↑ «How German football is embracing Israel - CNN.com». Edition.cnn.com. [Consulta: 2 desembre 2013].
* ↑ «Football in Israel, the not-so-beautiful game | The Jewish Chronicle». Thejc.com, 28-08-2008. Arxivat de l'original el 2013-12-02. [Consulta: 2 desembre 2013].
* ↑ «The Establishment of "Hapoel" - Hapoel Sport Association». [Consulta: 4 abril 2018].
* ↑ «When Saturday Comes - Israel». Wsc.co.uk, 09-07-2012. [Consulta: 2 desembre 2013].
* ↑ «When Saturday Comes - Anti-Arab league». Wsc.co.uk, 09-07-2012. [Consulta: 2 desembre 2013].
* ↑ «Israel - All-Time Table». rsssf.com. [Consulta: 9 novembre 2018].
* ↑ «Israel All Stars». pesmitidelcalcio.com. [Consulta: 9 novembre 2018].
* ↑ «Israel Greatest All-Time Team». soccerfootballwhatever.blogspot.com. [Consulta: 9 novembre 2018].

## Vegeu també

* Associació de Futbol d'Israel
* Selecció de futbol d'Israel

## Enllaços externs

* Israel Football Association Arxivat 2009-05-05 a Wayback Machine.
* RSSSF website
* (Un)Bounded Soccer: Globalization and Localization of the Game in Israel